Հիմնադրամը որդեգրել է Արցախին աջակցելու անշեղ ուղեգիծ: Վերջին երկու տարիներին ձեռնարկվել է իր ծավալով հավասարը չունեցող շինարարական նոր ծրագիր՝ Լեռնային Ղարաբաղի` 170 կիլոմետր երկարությամբ Հյուսիս-հարավ մայրուղու կառուցումը՝ 25 միլիոն դոլար արժողությամբ: Մայրուղու 30 կիլոմետրն արդեն հիմնադրամի կողմից շահագործման է հանձնվել, եւս 10-ում ընթանում են շինարարական աշխատանքներ: Իր նշանակությունից ելնելով` այս ճանապարհն արդարացիորեն ստացել է "Արցախի ողնաշար" անվանումը: